Nojbarzi1 lubia take maszkyty2, co sie gibko3 rychtuje4 i te szokoladowe kulki sōm5– idzie pedzieć6– idealne. Kupiōłech sie jakiś czołs7 tymu espandowane proso (teke dmuchane). Proso uprawiali nasze pra-praōłpy8 i ōłmy, potyn ô9 nim zapōmnieli, a ôno moł kans10 fetaminōw11, biōłka i zdrowego fetu12. Do tego jeszcze dołech13 mielōne ôrzechy laskowe, co to i fajnie smakujōm, i majōm kans fetaminy E- a jōm mianujōm14 niyrołz fetaminōm młodojści i płōdności… Do tego jeszcze szokolada15, co to je ôd wiekōw znanym afrodyzjakym… dejcie sie pozōr16 😉
Co potrza?
1 syrek maskarpōne (250 g)
1 gorzkoł szokolada
0,5 szklōnki ôrzechōw laskowych
1 łeżka rumu
50 g prosa espandowanego (mogecie tyż dać espandowany ryż, amarantus abo i co inkszego)
Kebyjście musieli mieć to słodsze, to dejcie17 jeszcze łeżka pudecukru18– joł niy doł19, bo i tak za chwila trza sie bydzie wziōńć za te 3 kilo, co żech nazbiyroł na mrozy 😉
Ôzpuśćcie20 szokolada – nojlepi we misce nad gorkym wrzōncyj wody- i pomiyszejcie jōm ze maskarpōne, ôrzechōma i rumym. Wsujcie proso na jaki talyrz, wejście łeżka masy i wciepcie21 do tego talyrza, ôbsujcie prosym, uformujcie kulka i fertich22. Niyskorzi dejcie to do lodōwki, żeby trocha stwardło i- smacznego 🙂
1najbardziej
2słodkości
3szybko
4przygotowuje
5są; ō- samogłoska w wymowie między o i u
6powiedzieć
7czas
8pradziadkowie
9ô = ło
10dużo
11witamin
12tłuszczu
13dodałem
14nazywają
15czekolada
16uważajcie
17dodajcie
18cukru pudru
19dałem
20rozpuśćcie
21wrzućcie
22gotowe
szl_Latn szl_Latn crh_Latn szl_Latn szl_Latn fij_Latn szl_Latn szl_Latn szl_Latn pol_Latn pol_Latn pol_Latn pol_Latn pol_Latn pol_Latn szl_Latn twi_Latn scn_Latn szl_Latn sun_Latn pol_Latn pol_Latn szl_Latn som_Latn pol_Latn bos_Latn pol_Latn pol_Latn pol_Latn pol_Latn pol_Latn